ทำให้หน้าอกดูใหญ่ขึ้น เพิ่มขนาดหน้าอกโดยการใช้ยา อาหารและการออกกำลังกาย ใช้วิธีทางธรรมชาติที่ยังไม่ได้รับการรับรอง
สาวๆ บางคนพบว่าหน้าอกของพวกเธอดูเล็กลงกว่าปกติเมื่องอตัวหรือหลังค่อม ดังนั้น เพื่อให้หน้าอกดูใหญ่ขึ้นโดยทันที เพียงแค่ยืดตัวให้ตรงเท่านั้นก็เรียบร้อย! พยายามยืดหลังตรง เชิดหน้าขึ้น และแอ่นไหล่ไปทางด้านหลัง รวมถึงจัดลำคอให้เป็นแนวตรง ไม่เอนไปทางด้านหน้า และที่สำคัญอย่าลืมแอ่นหน้าอกออกมาด้านหน้าเล็กน้อยในขณะที่ยืนหรือเดิน เอาล่ะ ที่นี้ลองมองตัวเองในกระจกดูสิ คุณจะรู้สึกประหลาดใจกับความแตกต่างจากเคล็ดลับง่ายๆ นี้อย่างแน่นอน! อีกหนึ่งวิธีการทำให้หน้าอกดูใหญ่ขึ้นที่มักนึกกันไม่ถึงคือการสวมเสื้อผ้าที่ช่วยเน้นสัดส่วนของคุณ อย่างเช่น เสื้อที่มีตกแต่งด้วยวัสดุฟูฟ่อง ระบายเป็นชั้นๆ หรือจับจีบตรงบริเวณหน้าอกสามารถช่วยหลอกตาให้หน้าอกดูใหญ่กว่าจริง อีกทั้งการพันผ้าพันคอก็ให้ผลลัพธ์เช่นเดียวกัน อีกหนึ่งวิธีคือการสวมเสื้อที่มีลายขวางตรงบริเวณหน้าอก เหตุผลเช่นเดียวกับการที่ผู้ที่กังวลเรื่องน้ำหนักตัวมักหลีกเลี่ยงการสวมเสื้อผ้าประเภทนี้ ผู้ที่ต้องการเพิ่มขนาดหน้าอกก็อาจใช้ลายขวางช่วยหลอกตาให้หน้าอกดูใหญ่ขึ้น การสวมบราที่มีขนาดเล็กหรือใหญ่จนเกินไปจะทำให้หน้าอกดูเล็กกว่าจริง หลีกเลี่ยงการสวมบราขนาดใหญ่เพื่อให้หน้าอกดูใหญ่ขึ้น แต่ควรเลือกสวมบราที่ช่วยยกกระชับหน้าอก ซึ่งนอกเหนือจากเหตุผลนี้ การสวมบราที่ผิดขนาดยังทำให้คุณรู้สึกไม่สบายตัวอีกด้วย ตามหลักการแล้ว บราที่เลือกสวมควรช่วยพยุงและยกกระชับหน้าอกของคุณ ไม่รัดแน่นจนหน้าอกแบนหรือหลวมจนหย่อนคล้อย หากคุณคิดว่าคุณอาจเลือกสวมบราที่ผิดขนาด อย่าลืมลองสวมดูก่อนเมื่อเลือกซื้อชุดชั้นในครั้งต่อไป รู้มั้ยว่าสาวๆ บางคนที่สวมบราขนาดเดียวติดต่อกันนานหลายปีพบว่าพวกเธอดู (และรู้สึก) ดีขึ้นอย่างเห็นได้ชัดหลังจากที่ได้ลองบราขนาดใหม่ บราเสริมฟองน้ำจะช่วยเพิ่มขนาดหน้าอกให้ดูใหญ่ขึ้นอย่างเห็นได้ชัด ทั้งยังทำให้หน้าอกของคุณดูเป็นทรงสวยขึ้นอีกด้วย ในขณะเดียวกัน บราดันทรงจะช่วยยกกระชับหน้าอก ทำให้หน้าอกดูใหญ่และอวบอิ่มมากขึ้น การใช้บราประเภทนี้เป็นวิธีที่รวดเร็วที่ช่วยเพิ่มความมั่นใจในการแต่งตัวของคุณด้วยหน้าอกที่ดูใหญ่กว่าเดิมไม่มากนัก แม้ว่าแหล่งข้อมูลบางส่วนจะแนะนำวิธีนี้ แต่โดยทั่วไปแล้ว การสวมบราหลายชั้นไม่ว่าจะเป็นบราประเภทใดอาจเป็นแนวคิดที่ไม่ดีเท่าไรนัก แม้ว่าวิธีนี้จะช่วยให้หน้าอกของคุณดูใหญ่ขึ้นเมื่อสวมใส่บราอย่างถูกวิธี แต่ในทางกลับกันก็ส่งผลให้เกิดความไม่สบายตัวและคุณอาจต้องคอยขยับบราให้พอดีตลอดทั้งวัน หากคุณรู้สึกกังวลเรื่องขนาดหน้าอกของคุณ คุณอาจต้องหลีกเลี่ยงการสวมบราลูกไม้เนื้อบาง แม้ว่าบราประเภทนี้จะทำให้หน้าอกดูอวบอิ่มเมื่ออยู่บนหุ่นตามร้านชุดชั้นใน แต่เมื่อสวมใส่จริงๆ แล้ว บราประเภทนี้กลับทำให้หน้าอกดูไม่สวยงามอย่างที่คิด เนื่องจากบราประเภทนี้ต่างจากบราที่เสริมฟองน้ำหรือช่วยยกกระชับ จึงส่งผลให้หน้าอกของคุณหย่อนคล้อยขึ้น ดังนั้น ครั้งต่อไปอย่าลืมเลือกซื้อบราเสริมฟองน้ำหรือแบบยกกระชับเพื่อขับเน้นหน้าอกธรรมชาติของคุณให้ดูโดดเด่นที่สุด นอกจากนี้ยังควรหลีกเลี่ยงบราที่คับแน่นจนเกินไปอย่างสปอร์ตบรา (แต่แน่นอน เว้นเสียแต่ว่าคุณกำลังออกกำลังกาย) เนื่องจากบราประเภทนี้จะกดให้หน้าอกแบนลงแทนที่จะเน้นให้ใหญ่ขึ้น บราประเภทนี้เหมาะอย่างยิ่งสำหรับการออกกำลังกาย แต่คงไม่เหมาะเท่าไรนักหากคุณต้องการเน้นสัดส่วนร่างกายของคุณ เคล็ดลับตามแบบฉบับนักเรียนมัธยมต้นนี้อาจช่วยให้หน้าอกดูใหญ่ขึ้น แต่ไม่เอาน่า มองวิธีนี้เป็นวิธีสุดท้ายจะดีกว่า การใช้กระดาษทิชชูหรือผ้าในการเพิ่มขนาดหน้าอกนั้นจะทำให้รู้สึกไม่สบายตัว โดยเฉพาะอย่างยิ่งเมื่อวัตถุเสริมหน้าอกก่อให้เกิดเหงื่อหรือการระคายเคืองบนผิวหนัง และหากสิ่งที่ยัดเข้าไปเกิดเคลื่อนที่ขึ้นมา ก็จะยิ่งส่งผลให้หน้าอกดูไม่เท่ากันหรือเป็นก้อนขึ้นมาได้ นอกจากนี้ แม้ว่าคุณจะจัดการอย่างดีแล้ว แต่วัตถุเสริมหน้าอกเหล่านี้อาจร่วงหรือเลื่อนโผล่ขึ้นมาจนมองเห็นได้ ด้วยเหตุผลทั้งหมดที่ว่ามานี้ คุณจึงควรหลีกเลี่ยงการยัดวัตถุในบราเพื่อเสริมอกหากไม่จำเป็นจริงๆ สำหรับสาวๆ ที่ต้องการป้องกันการตั้งครรภ์ไม่พึงประสงค์รวมถึงต้องการเพิ่มขนาดหน้าอก ยาคุมกำเนิดสามารถช่วยแก้ปัญหาทั้งสองได้อย่างมีประสิทธิภาพ เนื่องจากขนาดหน้าอกที่ใหญ่ขึ้นเป็นผลข้างเคียงจากการใช้ยาคุมกำเนิดที่ประกอบด้วยฮอร์โมน ยาคุมกำเนิดโดยส่วนใหญ่มักประกอบด้วยฮอร์โมนเพศหญิงอย่างเอสโตรเจน ซึ่งตามที่กล่าวไว้ด้านล่างนี้ว่าสามารถกระตุ้นการเจริญเติบโตของหน้าอกได้เล็กน้อย อย่างไรก็ตาม ห้ามใช้ยาคุมกำเนิดเพียงเพื่อเพิ่มขนาดหน้าอกโดยเด็ดขาด เนื่องจากยาคุมกำเนิดนั้นอาจก่อให้เกิดผลข้างเคียงที่รุนแรง (แม้ว่าอาจพบได้ไม่มากก็ตาม) และเนื่องจากว่าไม่ใช่ยาคุมกำเนิดทั้งหมดที่ประกอบด้วยฮอร์โมนเอสโตรเจนและยาคุมกำเนิดที่มีเอสโตรเจนเป็นส่วนประกอบสามารถก่อให้เกิดผลข้างเคียงมากมายต่อร่างกาย คุณจึงควรปรึกษาแพทย์ก่อนเริ่มใช้ยาคุมกำเนิดทุกครั้ง ผลข้างเคียงที่อาจเกิดขึ้นจากการใช้ยาคุมกำเนิดมีดังนี้  อารมณ์แปรปรวน คลื่นไส้ ปวดศีรษะ ความต้องการทางเพศลดลง น้ำหนักตัวเพิ่มขึ้น มีภาวะเลือดออกผิดปกติ (หรือเลือดออกกะปริบกะปรอย) จำไว้ว่าไม่ใช่สาวๆ ทุกคนที่จะมีหน้าอกใหญ่ขึ้นเมื่อใช้ยาคุมกำเนิดและขนาดของหน้าอกที่ใหญ่ขึ้นก็ไม่ได้ใหญ่ขึ้นกว่าเดิมมากนัก ฮอร์โมนตามธรรมชาติที่พบในเพศหญิงอย่างเอสโตรเจนนี้สามารถให้ทดแทนในเพศหญิงได้เนื่องจากหลายสาเหตุ ตัวอย่างเช่น แพทย์มักให้ฮอร์โมนเอสโตรเจนทดแทนกับผู้หญิงวัยกลางคนที่ประสบปัญหาโรคต่างๆ จากวัยหมดประจำเดือน และผลข้างเคียงหนึ่งจากการได้รับฮอร์โมนเอสโตรเจนคือขนาดหน้าอกที่เพิ่มขึ้นเล็กน้อย อย่างไรก็ตาม เช่นเดียวกับยาคุมกำเนิด ห้ามใช้ฮอร์โมนเอสโตรเพียงเพื่อเพิ่มขนาดหน้าอกโดยเด็ดขาด เนื่องจากการทดแทนฮอร์โมนธรรมชาติด้วยฮอร์โมนสังเคราะห์นั้นสามารถก่อให้เกิดผลข้างเคียงต่างๆ มากมาย ทั้งยังเพิ่มโอกาสเสี่ยงในการเกิดปัญหาสุขภาพในระยะยาว คุณจึงควรพิจารณาการใช้ฮอร์โมนเอสโตรเจนทดแทนเมื่อแพทย์แนะนำให้ใช้สำหรับรักษาปัญหาสุขภาพบางอย่างเท่านั้น ผลข้างเคียงที่อาจเกิดขึ้นจากการใช้ฮอร์โมนเอสโตรเจนมีดังนี้  ปวดศีรษะ คลื่นไส้ น้ำหนักตัวเพิ่มขึ้น มีตกขาว เจ็บหน้าอก โอกาสเสี่ยงเล็กน้อยในการเกิดมะเร็งเต้านม เยื่อบุโพรงมดลูก และรังไข่ โอกาสเสี่ยงเล็กน้อยในการเกิดการอุดตันของเส้นเลือดหรือการแข็งตัวของเลือด โปรเจสเตอโรนเป็นอีกหนึ่งฮอร์โมนตามธรรมชาติที่พบในเพศหญิงที่สามารถให้ทดแทนได้เนื่องจากหลายสาเหตุ ตัวอย่างเช่น แพทย์มักให้ฮอร์โมนโปรเจสเตอโรนทดแทนกับผู้หญิงที่กำลังใช้ฮอร์โมนเอสโตรเจนเพื่อป้องกันเยื่อบุโพรงมดลูกหนาตัวผิดปกติ และเช่นเดียวกับเอสโตรเจน โปรเจสเตอโรนสามารถส่งผลให้หน้าอกมีขนาดใหญ่ขึ้นได้เล็กน้อย อย่างไรก็ตาม เช่นเดียวกับเอสโตรเจน การให้โปรเจสเตอโรนมีผลข้างเคียงที่รุนแรงและห้ามใช้เพียงเพื่อเพิ่มขนาดหน้าอกโดยเด็ดขาด ควรพิจารณาการใช้ฮอร์โมนโปรเจสเตอโรนทดแทนเมื่อแพทย์แนะนำให้ใช้สำหรับเหตุผลอื่นๆ เท่านั้น ผลข้างเคียงที่อาจเกิดขึ้นจากการใช้ฮอร์โมนโปรเจสเตอโรนมีดังนี้  สิวหรือเส้นขนเพิ่มขึ้น มีอาการไอ น้ำหนักตัวเปลี่ยนแปลง ปวดตามข้อต่อ มีอาการแสบคันช่องคลอด อาการป่วยที่คล้ายคลึงกับการให้ฮอร์โมนเอสโตรเจนทดแทน (เช่น โอกาสเสี่ยงในการเกิดมะเร็งบางประเภทหรือปัญหาสุขภาพที่รุนแรง) มีอาการซึมเศร้า (เกิดขึ้นได้น้อยมาก) Selective serotonin reuptake inhibitors หรือ SSRIs เป็นกลุ่มยาที่ใช้เป็นยาแก้ซึมเศร้าที่มีผลข้างเคียงทำให้หน้าอกมีขนาดใหญ่ขึ้น แม้ว่าการใช้ยากลุ่ม SSRIs จะค่อนข้างปลอดภัยและไร้ผลข้างเคียงเมื่อเทียบกับยาแก้ซึมเศร้าประเภทอื่น แต่ยังคงไม่ปลอดภัยพอหากใช้โดยไม่มีเหตุผลจำเป็นใดๆ และเช่นเดิม คุณควรพิจารณาการใช้ยากลุ่ม SSRIs เมื่อแพทย์แนะนำให้คุณเริ่มใช้ยาแก้ซึมเศร้าเท่านั้น ห้ามใช้ยากลุ่ม SSRIs เพียงเพื่อเพิ่มขนาดหน้าอกโดยเด็ดขาด ผลข้างเคียงที่อาจเกิดขึ้นจากการใช้ยากลุ่ม SSRIs นอกเหนือจากขนาดหน้าอกที่เพิ่มขึ้นมีดังนี้  คลื่นไส้ ความต้องการทางเพศลดลง ปวดศีรษะ นอนหลับยาก ปากแห้ง น้ำหนักตัวเพิ่มขึ้น ง่วงซึม การยกน้ำหนักไม่เพียงช่วยให้กำลัง อารมณ์ และสุขภาพโดยรวมของคุณดีขึ้นเท่านั้น ทั้งยังช่วยให้หน้าอกขยายใหญ่ขึ้นอีกด้วย โดยเฉพาะอย่างยิ่งการสร้างกล้ามเนื้อหน้าอกตรงบริเวณใต้ทรวงอกด้วยการออกกำลังกายที่มีส่วนช่วยในการเพิ่มขนาด ความกระชับ และความโดดเด่นของหน้าอกของคุณ คุณสามารถลองทำตามสองตัวอย่างด้านล่างนี้  การบริหารกล้ามเนื้อหน้าอก (Chest presses): นอนราบไปกับพื้นพร้อมชันเข่าขึ้นและวางเท้าราบติดพื้น ถือดัมเบลในมือข้างละ 1 อันโดยงอแขนขึ้นมาเป็นมุมฉาก ใช้กล้ามเนื้อหน้าอกของคุณยกดัมเบลทั้งสองข้างขึ้นไปทางเพดานเข้าหากัน แล้วจึงลดดัมเบลลงกลับไปยังจุดเริ่มต้นอย่างเบาๆ และช้าๆ ทำซ้ำ 12-15 ครั้งรวมทั้งหมด 3 เซ็ต สัปดาห์ละ 3-5 ครั้ง  วิดพื้น: ใช้ฝ่ามือและหัวเข่าทั้งสองข้างดันพื้นไว้ แล้วยืดขาไปทางด้านหลังและใช้ปลายเท้ารับน้ำหนักตัวไว้ งอศอกให้ร่างกายลงต่ำมาทางพื้นและใช้แขนและหน้าอกดันตัวขึ้นกลับไปยังตำแหน่งเดิม พยายามยืดหลังให้ตรงและยกสะโพกขึ้นสูงเพื่อให้ลำตัวของคุณเหยียดเป็นเส้นตรง คุณสามารถลดเข่าลงมาถึงพื้นได้หากการวิดพื้นมาตรฐานยากเกินไปสำหรับคุณ ทำซ้ำ 12-15 ครั้งรวมทั้งหมด 3 เซ็ต สัปดาห์ละ 3-5 ครั้ง ไม่ใช่เฉพาะกล้ามเนื้อหน้าอกเพียงอย่างเดียวเท่านั้นที่ควรได้รับการบริหาร โดยทั่วไปแล้ว เมื่อคุณยกน้ำหนัก คุณจะต้องแน่ใจว่าคุณได้บริหารกล้ามเนื้อหลักทุกส่วนเป็นประจำทุกๆ สัปดาห์เพื่อเพิ่มความแข็งแรงของร่างกายและป้องกันอาการบาดเจ็บ นอกจากนี้ การเสริมสร้างกล้ามเนื้อส่วนอื่นๆ นอกเหนือจากกล้ามเนื้อหน้าอกยังช่วยสร้างผลเชิงบวกกับขนาดหน้าอกของคุณอีกด้วย ตัวอย่างเช่น การเสริมสร้างกล้ามเนื้อไหล่และหลังจะช่วยให้ร่างกายส่วนบนของคุณแข็งแรง ดูกระชับ และยืดตรงได้ง่ายยิ่งขึ้น จึงทำให้หน้าอกของคุณดูมีขนาดใหญ่และเป็นทรงมากขึ้น มาลองเริ่มบริหารกล้ามเนื้อหลังและไหล่ตามตัวอย่างด้านล่างนี้ดูเลย  Y Raise: ยืนกางขาให้กว้างเท่าช่วงไหล่ ถือดัมเบลในมือข้างละ 1 อันไว้ที่บริเวณต้นขา จากนั้นค่อยๆ ยกดัมเบลขึ้นมาเหนือศีรษะเป็นรูปตัว Y โดยพยายามให้ร่างกายของคุณตั้งตรงในขณะที่ทำ แล้วจึงลดดัมเบลกลับลงไปยังจุดเริ่มต้นอย่างช้าๆ ทำซ้ำ 15-20 ครั้งรวมทั้งหมด 3 เซ็ต สัปดาห์ละ 3-5 ครั้ง Renegade Row: ถือดัมเบลในมือข้างละ 1 อันและตั้งท่าให้อยู่ในท่าวิดพื้นโดยยืดแขนให้ตรง จากนั้นยกดัมเบลข้างหนึ่งจากพื้นขึ้นมายังบริเวณหน้าอกโดยเกร็งสะโพกให้ค้างไว้อยู่กับที่และให้ศอกแนบกับลำตัว แล้วจึงลดดัมเบลลงกลับไปยังพื้นและทำซ้ำอีกข้างหนึ่ง ทำซ้ำ 12-15 ครั้งรวมทั้งหมด 3 เซ็ต สัปดาห์ละ 3-5 ครั้ง หลายคนเชื่อว่าสาวๆ มักมีร่างกายที่ใหญ่ล่ำ เต็มไปด้วยกล้ามเนื้อ และดูไม่น่าดึงดูดจากการบริหารร่างกายด้วยการยกน้ำหนัก แต่ในความเป็นจริงแล้วแทบจะเป็นไปไม่ได้เลยที่สาวๆ จะมีกล้ามเนื้อที่ใหญ่และกำยำหากไม่ได้เป็นนักเพาะกายหรือใช้สเตอรอยด์ เนื่องจากร่างกายของผู้หญิงไม่ได้สร้างฮอร์โมนเทสโทสเทอโรนได้มากเท่าผู้ชาย จึงทำให้การเพิ่มกล้ามเนื้อให้ใหญ่ขึ้นโดยธรรมชาติเป็นไปได้ยากยิ่งขึ้น ซึ่งแม้ว่าสาวๆ จะสามารถเสริมสร้างกล้ามเนื้อให้แข็งแรงและกระชับขึ้นได้ แต่พวกเธออาจจำเป็นต้องจัดตารางเช่นเดียวกับนักกีฬามืออาชีพ (หรือใช้สเตอรอยด์) เพื่อให้กล้ามเนื้อดูใหญ่ล่ำเช่นเดียวกับผู้ชาย หน้าอกของสาวๆ เกิดจากการสะสมของเนื้อเยื่อไขมันเป็นหลัก และเช่นเดียวกับเนื้อเยื่อไขมันตามส่วนอื่นๆ ของร่างกาย เนื่อเยื่อไขมันที่หน้าอกจะสูญเสียไปเมื่อสาวๆ น้ำหนักลดลง หากคุณมีรูปร่างที่ผอมและหน้าอกที่เล็ก การเพิ่มไขมันเพียงไม่กี่กิโลกรัมก็สามารถช่วยให้หน้าอกของคุณดูอวบอิ่มขึ้นได้ อย่างไรก็ตาม คุณควรหลีกเลี่ยงการเพิ่มน้ำหนักอย่างหักโหมจนเกินไป เนื่องจากผลกระทบด้านลบจากน้ำหนักตัวที่เพิ่มขึ้นอย่างรวดเร็วและโรคอ้วนมีอยู่มากมาย สิ่งที่คุณควรทำมากที่สุดคือการค่อยๆ เพิ่มปริมาณแคลอรี่ที่ทานเป็นเวลา 1-2 สัปดาห์แล้วจึงลองประเมินผลลัพธ์ที่ได้ และหากคุณไม่เห็นการเปลี่ยนแปลงใดๆ จึงกลับมารับประทานอาหารเช่นเดิมกับก่อนหน้านี้  อย่างไรก็ตาม จำไว้ให้ดีว่าสาวๆ จะสะสมไขมันตามส่วนต่างๆ ของร่างกายแตกต่างกันไปในแต่ละคน สาวๆ บางคนอาจมีน้ำหนักเพิ่มขึ้นตรงบริเวณต้นขา บริเวณหน้าท้อง หรือบริเวณอื่นๆ ก่อนเริ่มมีน้ำหนักเพิ่มขึ้นตรงบริเวณหน้าอก แม้ว่าคุณกำลังพยายามเพิ่มน้ำหนักตัว สิ่งสำคัญคือการรับประทานอาหารที่ดีต่อสุขภาพ พยายามเพิ่มปริมาณการทานลีนโปรตีน ไขมันที่ดีต่อร่างกาย และคาร์โบไฮเดรตเชิงซ้อนแทนอาหารที่เต็มไปด้วยไขมันที่ไม่ดีต่อสุขภาพและน้ำตาล นอกจากนี้ จำไว้ว่าคุณควรพยายามทำให้ร่างกายกระฉับกระเฉงอยู่เสมอ โดยหน่วยงานป้องกันโรคติดต่อได้แนะนำให้ออกกำลังกายแบบแอโรบิคประมาณ 2½ ชั่วโมงต่อสัปดาห์ควบคู่ไปกับการยกน้ำหนักอย่างน้อย 2 ชุด มีความเชื่อที่ว่าคุณสามารถเผาผลาญไขมันเฉพาะส่วนได้โดยการเลือกบริหารร่างกายตรงบริเวณนั้นโดยเฉพาะ แต่ในความเป็นจริงแล้ว การลดเฉพาะส่วนนั้นไม่มีอยู่จริง คุณสามารถสะสมหรือเผาผลาญไขมันได้ทั้งร่างกาย แต่ไม่สามารถสะสมหรือเผาผลาญได้เพียงเฉพาะจุด ซึ่งความเชื่อนี้ได้ถูกพิสูจน์อย่างต่อเนื่องโดยการวิจัยทางวิทยาศาสตร์ ดังนั้น หากคุณกำลังพยายามเพิ่มขนาดหน้าอก อย่ามัวเสียเวลาลดตามส่วนอื่นๆ ของร่างกาย จำไว้ว่ามันไม่ได้ผลหรอกนะ! แม้ว่าคุณจะไม่สามารถสะสมหรือเผาผลาญไขมันตรงบริเวณใดบริเวณหนึ่งของร่างกายได้ แต่คุณสามารถสร้างกล้ามเนื้อตรงบริเวณที่ต้องการได้โดยการยกน้ำหนัก อย่างไรก็ตาม จำไว้ว่าเราจะดูดีที่สุด (หรือมีโอกาสเสี่ยงได้รับบาดเจ็บน้อยลง) เมื่อออกกำลังกายอย่างสมดุลและหลากหลายเป็นกิจวัตรประจำ สมุนไพรและอาหารเสริมที่มีการอ้างสรรพคุณในการเพิ่มขนาดหน้าอกมีวางจำหน่ายมากมายทั้งทางออนไลน์และตามร้านผลิตภัณฑ์เพื่อสุขภาพ แม้ว่าสาวๆ หลายคนจะเชื่อว่าสมุนไพรเหล่านี้มีประสิทธิภาพในการช่วยเพิ่มขนาดหน้าอก แต่แท้จริงแล้วสมุนไพรเหล่านี้กลับยังไม่ได้รับการรับรองทางวิทยาศาสตร์ว่ามีประสิทธิภาพเทียบเท่ากับยาแผนปัจจุบันและมีการจำกัดการใช้ในปริมาณที่ปลอดภัยต่อร่างกาย นอกจากนี้ สมุนไพรเหล่านี้ยังอาจก่อให้เกิดภาวะแทรกซ้อนอย่างรุนแรงกับผู้ที่กำลังใช้ยาชนิดใดชนิดหนึ่งอยู่ (โดยเฉพาะยาเจือจางเลือด) ด้วยเหตุนี้คุณจึงควรปรึกษาแพทย์ก่อนเริ่มใช้อาหารเสริมสมุนไพรเหล่านี้ สมุนไพรที่มีการอ้างสรรพคุณในการมีส่วนช่วยกระตุ้นการเพิ่มขนาดของหน้าอกมีดังนี้  ปาล์มเลื้อย ผักชีล้อม คาวา มันเทศป่า เชสต์เบอร์รี่ แบล็กโคฮอส เมล็ดลูกซัด กวาวเครือขาว นอกจากอาหารเสริมสมุนไพรที่มีการอ้างสรรพคุณในการเพิ่มขนาดหน้าอกแล้ว ยังมีผลิตภัณฑ์โลชั่น น้ำมัน และครีมมากมายที่มีการอ้างสรรพคุณใกล้เคียงกันนี้ ในส่วนของสมุนไพรนั้นแทบจะไม่มีหลักฐานทางวิทยาศาสตร์ชิ้นใดที่รับรองว่ามีส่วนช่วยในการเพิ่มขนาดหน้าอก แต่สาวๆ บางคนอ้างว่าเห็นผลลัพธ์จากการใช้ผลิตภัณฑ์เหล่านี้จริง อย่างไรก็ตาม ก่อนลองใช้ผลิตภัณฑ์เหล่านี้ ควรปรึกษาแพทย์เพื่อมองหาวิธีอื่นๆ ในการเพิ่มขนาดหน้าอกที่ได้ผลดีและน่าเชื่อถือกว่า จำไว้ว่าฮอร์โมนทดแทนบางประเภท เช่น เอสโตรเจน มีในรูปแบบทาเช่นเดียวกัน ซึ่งมีการยืนยันว่าฮอร์โมนทดแทนเหล่านี้มีส่วนช่วยในการเพิ่มขนาดหน้าอกจริงเมื่อใช้ในปริมาณที่เพียงพอ ควรหลีกเลี่ยงการใช้ร่วมกับยาสมุนไพรอื่นๆ เนื่องจากอาจก่อให้เกิดผลข้างเคียงได้ แหล่งข้อมูลบางส่วนกล่าวไว้ว่าการนวดหน้าอกด้วยเทคนิคที่ถูกต้องเหมาะสมอาจทำให้หน้าอกมีขนาดใหญ่ขึ้นบ้างเล็กน้อย ซึ่งในบางครั้งแหล่งข้อมูลต่างๆ เหล่านี้ยังแนะนำให้ใช้น้ำมัน ครีม หรืออุปกรณ์พิเศษในการกระตุ้นการเพิ่มขนาดของหน้าอก อย่างไรก็ตาม แม้ว่าการนวดหน้าอกจะทำให้คุณรู้สึกผ่อนคลายและสบายตัว แต่กลับไม่มีหลักฐานทางวิทยาศาสตร์ใดๆ ยืนยันว่าการนวดสามารถช่วยกระตุ้นการเติบโตของหน้าอกได้ อย่างไรก็ตาม เนื่องจากวิธีนี้ค่อนข้างปลอดภัยและมีราคาที่ย่อมเยา (หากไม่ซื้ออุปกรณ์สำหรับนวดที่วางขายตามร้านผลิตภัณฑ์เพื่อสุขภาพ) ดังนั้นลองดูสักตั้งก็คงไม่เสียหาย อย่างที่กล่าวไว้ข้างต้น การนวดยังช่วยให้คุณรู้สึกผ่อนคลายและสบายยิ่งขึ้น
ปรับบุคลิกภาพ. สวมเสื้อที่ตกแต่งตรงบริเวณอก. สวมบราถูกขนาด. เลือกบราเสริมฟองน้ำหรือบราดันทรง. หลีกเลี่ยงบราที่บางหรือคับจนเกินไป. อย่าหาอะไรมายัดในบรา. ใช้ยาคุมกำเนิด. ให้ฮอร์โมนเอสโตรเจนทดแทน. ให้ฮอร์โมนโปรเจสเตอโรนทดแทน. ใช้ยากลุ่ม SSRIs. สร้างกล้ามเนื้อหน้าอก. เน้นการบริหารกล้ามเนื้อหลังและไหล่. ไม่ต้องกังวลว่าร่างกายจะดูใหญ่ล่ำ. ลองเพิ่มน้ำหนักหากคุณมีร่างกายที่ผอม. อย่าหลงเชื่อเรื่องการลดเฉพาะส่วน. ลองใช้สมุนไพรเพิ่มขนาดหน้าอก. มองหาน้ำมันหรือครีมที่สกัดจากธรรมชาติ. ลองนวดหน้าอก.
https://www.wikihow.com/Naturally-Increase-Breast-Size https://www.wikihow.com/Naturally-Increase-Breast-Size https://www.wikihow.com/Naturally-Increase-Breast-Size https://www.wikihow.com/Naturally-Increase-Breast-Size
Giving Your Breasts a Visual Boost Getting Bigger Breasts From Medications Diet and Exercise Using Unverified Naturopathic Cures